钦定古今图书集成/方舆汇编/职方典/第1377卷 > 琼州府学校考 府志
## 钦定古今图书集成/方舆汇编/职方典/第1377卷 > 琼州府学校考 府志

本府。〈琼山县附郭。〉

琼州府儒学　：宋庆历四年立郡城东南，殿堂、御书阁、两庑、戟门俱备。郡守宋守之建尊儒亭，躬亲讲授。绍兴末，始置校官。淳熙九年，帅守韩璧重修明伦堂，朱文公书扁。庆元间，通守刘汉修崇庙像、祭器、庖厨，增益学费。嘉定二年，帅守赵厦加修。咸淳二年，教授蒋科移建御书阁于讲堂北。元至大己酉，副都元帅陈谦亨重建大成殿，增崇旧观。皇庆壬子，教授陈舜佐范铜造诸祭器，以学钱售买乐器，延乐师教习诸生。至正间，教授金新德绘塑两庑像。辛卯，学正符元裔补买经史诸书。己亥，陈子瑚等寇城，焚掠学宫，祭器、经籍尽毁。明洪武三年，知府宋希颜重建大成殿、两庑、棂星门、戟门、明伦堂、四斋，辟射圃于学之右，扁斋曰“守中” 、“兴仁” 、“恒德” 、“育才。” 七年，指挥桑昭以东西营地入学，神厨、祭器、库舍、馔堂，以次举造。十五年奉制立卧碑。甲戌，造祭器，学官张伯福、高震监造，陈敬忠制铜爵，节推郭西制藤笾，浙儒陈升制木豆。庚辰，知府王伯贞修造讲堂。宣德初，通判吴伯祯等修讲堂。丙寅，同知杨启增置号房。天顺壬午，副使邝彦誉复修。成化初，副使唐彬增置号房。五年，知府蔡浩建书楼于明伦堂后，改建棂星门。七年，副使凃斐辟造射圃亭。八年，范铜祭器。癸巳，以明伦堂前逼

文庙退立于书楼基上。前置《大方碑》。隶刻“朱子感。”

《兴诗》而亭覆之。又立馔堂、房厨、仓库。八年，学士丘濬于堂后置藏书石室。十三年，知县蒋琪重建大成殿、两庑、尊经阁，复迁号房于明伦堂左。二十二年，佥事陈英于学后开剑池，用土筑峰奠其后。弘治初，英复以副使来按，重建两庑、戟门，增号舍数十间。九年，太守张桓重修，延乐师吴应祯教习乐舞。正德初，方守向以学西隙地，增号房四十二间。十六年三月，汪克章修建殿庑、斋衙，补祭器。嘉靖十年，改“大成殿” 为

文庙建敬一亭，石刻《箴文》七通；创“启圣祠” 于仰止。

祠北。二十四年，知府张子弘重修。己卯，知府唐可封以棂星门逼近城，乃展城筑石门，外砌照墙，以双龙首守之。门内开凿泮池，理石为桥，改建大门于左，建尊经阁于明伦堂后，又移《三元峰碑》于雁塔峰上。三十三年，地震，庙堂、斋阁、门庑半倾。三十四年，推官高惟岳重建明伦堂，创文会馆于庙右。三十六年，知府倪涷重修庙庑及门垣。三十九年，知府翁如遇去泮池中桥，砌庙左右道。四十二年，推官危纯中重建“尊经阁。” 知府谢继科踵而成之。

皇清康熙六年，分巡学道马逢皋捐俸重修“殿庑”斋。

衙等处，焕然一新。十年飓风折毁，分巡海南学道王廷伊等捐修，甫幸垂成。至十一年七月二十三日，飓风尽行倒塌，教授朱子虚详道府议建复。郡学启圣祠原在庙右，名宦乡贤祠原在庙左，相沿已久。二十五年，雷琼道副使程宪、太守佟湘年捐建新祠，迁启圣祠于明伦堂后，迁乡贤祠于右。

学田　。“宋庆历四年，郡守宋守之赡学有田。咸淳三年，帅守梭窗赵侯增给新庄学田。元泰定四年，安抚使张珣请复学田，置册立碑，刻田亩四至于其上。明洪武三年，以学田并入，有司议存府州县旧籍儒户，纡其役，专备修缮。正德十六年三月，汪克章给膳田。嘉靖三十五年，推官徐邦佐给书院后田塘并午篱潭” 桥田二处。内雷虎都潭桥田七坵，今废。四十一年，同知杨子充给深潭迈遍田共七坵，今废。隆庆元年，副使陈复升给西黎等处田。

一、坐落琼山县，土名“午篱田” ，七丁，该下苗一顷四十三亩四分，该租银八钱；内熟三丁，租银三钱五分；荒四丁，租银四钱五分。

一、坐落琼山县，土名“尼姑田” 二坵，该下苗一十三亩二分八釐一毫，该租银四钱。

一、坐落郡城东门内九贤祠后菜园田一块，该下苗一亩，该租银五钱。兵丁占踞，租银无纳。一、坐落郡城内学后塘一块，该塘苗一亩五分一厘六毫七丝五忽，该租银一两二钱一分三釐四毫。兵丁居住，租银无纳。

一、坐落郡城内学宫左右并后地基一块，该地苗八亩五分四釐七毫一丝五忽，该租银六两八钱三分七釐八毫。兵丁居住，租银无纳。一、坐落郡城内土名“北关” 菜田一块，该下苗四亩六分四釐，该租银二两三钱二分。

一、坐落临高县，土名“武大群打南定” 等田一十四丁，该中下苗二顷五十五亩一分六釐六毫，该租银一两五钱六分二釐。

一、坐落澄迈县石楼春坊罗赞等田五十丁零半，该中苗四顷四十亩三分九毫八丝，该租银一十九两一钱八分。内三十二丁半，旧租银一十一两九钱八分。

皇清康熙十一年，教授朱子虚“开垦一十八丁租银。”

七两二钱

以上田地、塘共七十一丁半，二坵四块，共苗八顷六十七亩八分六釐零八丝，额租银三十二两八钱一分三釐二毫；内现熟租银二十三两八钱二分五釐三毫，本学征收解道赈给贫生。尚有荒租银八两九钱八分七釐九毫，无纳外所社学　清澜一。

水会社学　明万历二十八年，军门戴燿平黎马屎立“水会城公署。” 三十一年，抚黎通判吴俸创建。

文庙两庑“明伦堂。” 设社师、训黎童。置学田赡之。崇

祯间，以生员郑飞雄主学，后推吴铉宰。今废卫学应袭书馆　。明弘治初，副使陈英立于卫治之东，设教读一人，专训武弁子弟。

琼山县儒学　，宋置，在海口浦。元至正中，元帅宝德资《海牙》重修。明洪武四年，知县李思迪迁于郡东北东坡书院。九年，知县陈概迁于南郊，教谕赵谦重修。于巷口立石坊扁曰“道义之衢。” 学西筑考古台。永乐二年，知县欧阳旭复大修之。宣德八年，继修廊庑。正统十二年，同知杨启加修，市军民田地，筑堤以广其路。成化初，副使唐彬兴修堂斋未就。七年，副使凃棐继修完，更创馔堂、号舍。弘治十一年，副使陆渊迁于府学之西门池，官舍毕备。正德初，增立号房二十间。嘉靖三十四年，太守张子弘、推官徐凃佐以知县吴时昭请创。

文庙、于明伦堂西。仪门、两庑、棂星门、启圣祠、俱备。

又以教谕陈汤敬之请，建《敬一箴》亭于明伦堂，及号舍二十间。隆庆庚午，副使陈复升开建东西仪门。万历元年，知县文以进凿泮池于棂星门内。癸巳，教谕梁尚通、程士章、何其明以殿堂错居非制，请分巡道胡桂芳迁殿于明伦堂旧址，改建明伦堂于殿后。泮池、棂星门一时更新。乙巳，地震，积岁飓风，庙堂尽圮。署县通判吴捐俸修建。四十三年，巡按王以宁允训导陈汝言请，建《启圣》、“《名宦》、乡贤、《考古》” 四祠，修门池、垣斋。

皇清康熙六年，学道马逢皋捐俸重建。十一年闰七

月二十三日，飓风倾坏。本年知县刘源清、教谕余谷会集诸生设法捐修。十四年，知县茹铉、教谕余谷请于巡琼道佥事范养民同修。至十七、十八年连遭飓风，又复倾圮。二十三年，雷琼道副使程宪、郡守佟湘年等捐资重修。

城南社学　在小南门外洗氏夫人庙左。海口所社学　在所城东社学旧址。

皇清康熙十八年，水师副将王始其事，募道府县及

各绅衿商民共捐资，邑令茹铉经营之，有石碑记。计大门三间，上位魁星。讲堂三间，中位梓潼帝君。大门外凿东西月池，植以芙蕖。

珠崖乡校　：在郡南十九里上那邕都，今废。惠通乡校　：在县东四十里符离村，今废。城东学　在东门外南濠街。

城南学　在大南门外沙井南。《刘志》作“土城。” 明末兵民杂居。

皇清康熙七年，贡生生员张履吉、陈九德等呈《学详》。

府镇勘验，复旧址，见构书舍训读。

城西学　在四牌楼西街。

城北学　：在海口南门外。

南关精舍　在郡城南道义之衢西。明弘治末，乡士人吴效率建，有记。

石门义学　在琼山大摄都。明成化间，贡生吴旦率建置田，为供学之费。

敦仁义学　在县西，给事许子伟率建。后一间林有鹗建，以学行，郡廪生冯生虞为师。

东坡书院　在府城北。以东坡昌化安置时，尝寓此，有双泉遗迹。后北归，乡人思之，因建肖像以祀之。中外有锦衣堂、泂酌、临清、濯缨等亭。元设山长，藉儒生为藏修之地。有赡学田租七十石，翰林赵孟𫖯书扁。明天顺间，迁建小西门外街。成化四年，知府蔡浩复迁于府治东。十二年，知府蒋琪重修。亦呼“东坡祠。”

桐墩书院　在县东五里。明正统间，贡生陈文徽建。

同文书院　在郡治西。明成化九年，副使《凃棐》创建，今为参将府。

奇甸书院　：在郡治西北隅。丘文庄建，今为“景贤祠。”

西洲书院　在郡城东一里许。明正德间，主事唐胄建，今废。

崇文书院　在郡治东旧城隍庙基。明嘉靖三十二年副使陈茂义建，祠“督府蔡经，寻改为书院后圮。万历四十四年造军器局于址之左。” 石湖书院　在博崖都西湖上。明嘉靖间参政郑廷鹄建。

粟泉书院　在金粟泉上。明万历乙卯年，郡守谢继科创书舍十间，讲堂一座。买胡大勋田一庄，价银三十两，拨许大没官田一庄、侯可赞田三坵，为诸生肄业会课之资。

学田　“马坡那宾田一坵，税三亩五分九釐七毫五丝，租银一钱五分。” 明嘉靖十三年，训导符山李一夔置，久废。

书院后菜田一十三坵

塘一口，共税五亩六分，租银二两八钱。明嘉靖三十五年，推官徐凃佐知县吴时昭给。递年解纳学道，赈给贫生。

烈仓离等田，共一十四坵，除纳银差外，租银三两。明嘉靖三十六年置，久废。

烈楼大来都田四坵，一丁税二十亩四釐。每年租银一两。明嘉靖三十六年置。今存九钱，递年解纳学道，赈给贫生。

平坡市田一所，先被张一元侵没。明嘉靖三十六年，本县查出归学，租银十两，后减作五两，久废。

坐落澄迈西黎、罗赞等田，四丁半，税三十六亩六分四毫一丝六忽一纤。每年租银一两五钱。明隆庆元年，副使陈复升给，递年解纳学道，赈给贫生。

皇清康熙二十四年六月，飓风霪雨，水冲埋陷丈勘。

苗米该二十亩三分二釐，租银八钱三分二釐；坡寨田六。丁税五十三亩，每年租银三两。明万历四十三年，陈门王氏输，久废。

坐落临高县南定大群，大田，一十丁税一顷六十六亩四分五釐四毫四丝一忽七微，租银一两二钱六分，递年解纳学道，赈给贫生。

《南立》田，二丁半，税三十一亩八釐八毫七丝五忽，租银一两二钱，递年解纳学道，赈给贫生。南昌田，一丁税二十亩九釐一毫九丝六忽六微，租银三钱，系新垦。

榕木田，二十四丁，税三顷四十六亩四分九釐八毫三丝九忽九微二纤，租银四两八钱四分，久废。按《县志》，“榕木田原三十四丁亩税。明崇祯十三年以前，有生员朱日耀承管，案牍可稽。” 至十二年，因按院李临琼，有府学贡生张其美告乞承养。老后朱象源只承管二十四丁，值黎岐猖獗，田并荒废，无人承管。其美养男子善。遂乘变而盗卖于王《鸿烈》。至

皇清康熙二十年，教谕卢启运、训导黎晖吉奉《部文》

查垦学田，乃著朱象源亲往勘查，始知张子善与王仪才、王鸿烈盗买卖矣。事出不平，琼山县通学生员联名公呈，道府讯审，断复原田三十四丁，经详提学陈于有案。承管生员朱象源等经告“另立学桩，在定安县南闾一都四甲内开垦，尚未成效。”

南立田　七丁半，税九十三亩二分六釐六毫二丝五忽，租银三两六钱。久废。

外州县

澄迈县儒学　宋立，在县之东。咸淳乙丑，将领李才卿重修。元皇庆间，知县牛某恢基重建。明洪武三年，知县刘时敏创建殿庑、棂星、戟门、明伦堂、东、西斋。永乐间，知县孙秉彝重建馔堂、神库、厨房。训导谢秉初筑垣。正统八年，知县黎献重建。

文庙。景泰元年，县丞魏春重建明伦堂两斋。天顺

间，知县余常重建两庑、棂星、戟门。主簿伍细佐重建馔堂、号房。成化十一年，副使涂棐以学址

太高，酌取官银三百馀两，命县丞陆祐改建。未几，知县周泰至，创建殿庑、明伦堂、戟门、射圃，以石建棂星门，增修祭器。弘治癸丑，副使陈英以新址不利，科目措银一百五十两，命知县吴济复迁旧址，未就。至辛酉迁今地，改置堂殿斋庑。正德二年知县卢晖重建号房等。嘉靖三年知县潘仕卿、教谕张汝秀等改置

文庙两庑戟门。丙午，知县秦志道易民居，购地广

辟殿堂嘉靖三十二年，市学东地，移建学门。隆庆戊辰，改建明伦堂于殿后。万历十年，知县俞效龙以学门狭隘，开建三间，重修殿庑斋祠。十七年己丑，竖石栏杆于照壁之两旁。辛丑，修建两庑戟门，石砌泮池左右街。乙巳，地震，倾圮殆尽。四十年，知县曾拱璧重修。

皇清顺治十年，飓风大作，庙倾塌，知县王学典等捐。

募重修大殿、明伦堂。十四年继修庙庑、门祠未完。康熙十年知县丁斗柄捐修甫就。十一年飓风摧拆，明伦堂为平地。尚俟议复修葺。

社学　十九所俱明成化间知县周泰建，久废。义方塾　在那社都曾惟唯建。

秀峰义学　在倘驿都。成化初，举人李金率建。天池书院　在东门外。明嘉靖丙午知县秦志道立，辛亥知县许应龙重修。今废。

秀峰书院　在倘驿都。明成化元年，举人李金建，久废。

“学田　。宋宝祐间，主簿纪应炎塞海为学田。咸淳乙丑，将领李才卿增置学田。元天历间，佥事吕统给田增赡学粮。明嘉靖二年，知县许应龙给新安废祠田为学田，民苗三亩八分，久废。万历三十六年，知县周士昌给那蓬都陈氏田：中则苗五亩六毫五丝七忽，下则苗一十亩一分五毫。每年除谷二石九斗纳粮外” ，该六石四斗入学，久已荒废。

皇清康熙二年，教谕郭球查出万历四十年知县曾

拱璧捐银一百两，增买王家泰、吴圣锡、那红、昌横等田地，共二十丁，明末尽荒。

皇清顺治十八年招佃开垦，每年除分佃外，该米一。

百四十五石入学

定安县儒学　元始立，附县在南资都南坚峒。天历二年随县迁琼牙乡，改南建州学，附于州之东南一里许。明洪武二年，复随州降，改为县学。知县吴志善创建，茅覆粗备。永乐三年，知县吴定实重建殿庑、棂星、戟门、明伦、会馔二堂、两斋、厨库、泮池。宣德三年，知县白尚忠重修。六年，始塑十哲像。正统八年，知县萧应韶建明伦堂，县丞锺政建号房。天顺间，知县张宽重修。成化八年，知县勾永昇以副使涂棐命增大殿堂诸制。十六年，知县傅霖重修庙学、射圃。万历十六年，知县黎可耘重修明伦堂。

皇清康熙七年，知县杨天授重建。

圣殿，又同训导杨天培捐俸重建“启圣祠” 及“明伦”

堂。名宦祠旧在学前启圣祠左，日久圯坏。康熙二年，知县王昌嗣建戟门右。二十五年，知县张文豹补葺。乡贤祠旧建改迁与“名宦” 同，康熙二十五年补葺。

尚友书院　在南门内。尚书王弘诲建。前堂五间，后堂三间，大门照壁及东西号房各十间，内厨各三间，在儒学左。万历癸巳，乡宦王弘诲捐银三百两，将学射圃地建，今圮。

东乡社学　在分司东

西乡社学　在县铺前

南乡社学　三学俱明成化年间立，今俱废。“学地　二段，自棂星门外直至南门里城脚，二十五丈九尺。上横自甘家墙抵东胡家地，二十丈四尺。中横自甘家墙抵东胡家地，二十丈四尺。下横西自甘家地抵胡家地，一十七丈二尺。” 文昌县儒学　，宋立，附县治。在何恭都之潭步地。元至顺壬申随县迁北山都，建于县右。明洪武三年建，八年徙于县左。殿庑、斋堂、棂星、戟门、大门、射圃、厨库俱备。十五年增建神厨库。宣德二年，增广殿庑。十年，佥事龚璲重建明伦堂。正统七年，提学佥事彭琉增建号房。成化八年，副使涂棐命知县宋经迁于庙之右，而以旧堂为馔堂，两斋为号舍。十年，教谕王琳补造祭器，训导严猷立棂星石门。十六年，知县翁辉新祭器。十九年，通判丘瑞于泮池建亭，知县郑宏易廊庑以石柱。弘治初重修。嘉靖九年再修。三十三年，教谕施模请修殿庑、斋舍、门屏，建号房三十间。四十年，修棂星、泮池，筑整门内道路。万历六年，修东庑两斋。七年，知县罗鹗重修。十年重建戟门。十八年，重修东庑棂星门。十九年，改修泮。

池垣门甬道未就，次年教谕李遇春踵而成之。三十三年，地震，尽圮。三十四年，重建庑堂斋舍。四十五年，知县叶可行、教谕冯文燫捐修。

皇清顺治十六年，飓风尽毁学垣，训导梁宸栋募修。

未就，吴廷缙捐俸鸠工未竣。康熙七年，知县沈彨捐俸督修。补祭器，肃祭仪，酌祭品，庙祀一新社学　。明成化甲午年，副使涂棐令各州县建社学百七十有九。文邑立七区，征近学墟市杂税，充社师束修之资。今无一存。

王阳书院　在城北镇恬山之麓。明万历乙未，知县贺沚立。按《县志》：“因许给谏子伟遍创义学，乃与邑绅曾应期、林有鹗昆季，建学寘田。后圮于地震，有鹗、有鸣，复造文昌阁、崇正楼、体仁堂、文在兹坊，濬涤德池而构桥焉。又捐田助祭修理。鼎革之后，瓦砾榛莽，先儒祀于别所。”

皇清康熙七年，邑令沈彨捐俸倡复贺汪、周三令祠。

附焉

学宫“济贫” 田　在北山都，耕佃收粒，备赈贫生输差在内。原价四十两，每价十两，议租一两，每官银一两，支租银一两二钱输纳。

书院祭祀修理田　四处：一在书院前，一在分司前，一在北山坑，一在大潭村。

店铺一座　在县前。共价一百十两五钱，每年收租供春秋二祭，并逐时修理，输差在内。书院科举田　在上瑶村。价银七十两五钱，每年租银七两五钱，每科积租共二十二两五钱，输差在内。

书院济荒田　在蔡村。价银三十两。每年租银二两八钱，输差在内。

会同县儒学　。元至元二十“八年，附县治，立于平定乡。皇庆元年，随县迁端赵郡。明洪武三年，署县县丞李霖始立于县东。二十七年，知县熊彦信鼎建殿堂、两斋。永乐元年，典史徐廷玉重建堂、斋、厨库、外门。正统七年，提学彭琉以狭隘徙建旧址之西。十一年，典史饶世高凿泮池，添立会馔堂。” 成化二年，知县李秉𫄧重修。八年，知县陈钊以副使涂棐命，改建“明伦堂于斋东，立射圃。” 二十年，教谕丘定请造祭器。二十二年，佥事陈英命署县主簿曹冕改向建正殿、两庑、戟门，迁明伦堂于殿后少西，建两斋、仪门、外门。弘治元年，典史曾暹置石柱为棂星门，凿泮池于门外。十二年，知县陈策重修。十七年，署县丞王锡、训导王爵加葺。嘉靖七年，知县刘源迁明伦堂两斋于旧址之西，建“启圣祠” 、“敬一亭。” 二十二年，知县曾廷梅重修。三十年，知县陈儒建讲堂。万历七年，飓风毁坏。十五年，知县徐应麟以巡道易可久，命迁于分司，市地易基，创“庙庑、堂斋。” 十八年，提学孙秉阳命知县王密建。

社学　五处明成化间立。

应台书院　在旧学地址。万历癸丑，知县叶中声建，倾废多年。

皇清因故址，建屋一间。

学田　：明万历三十三年，知县卢章送没官银五十两，教谕池起凤捐俸二十两，共置沟尾、塔边、墩后龙俊洋、塘心荻鲁田七坵，租银五两八钱五分。

皇清顺治九年，报荒。十二年教谕郑熙运垦，复原额。

粮租递年解，道账给贫生。

万历三十四年，知县虞脱颖给没官田背峒三角二坵，租银三钱五分。

皇清顺治九年报荒，康熙六年，训导梁英裘招佃垦。

复“租银解道，赈给贫生。”

崇祯年间，生员王象阳捐《木栊》等田四十五亩七分二釐，租银三两二钱。

皇清顺治九年报荒，康熙六年，训导梁英裘招佃垦。

复二十四亩五分四釐四毫七丝，照额折熟租银解道赈给贫生。尚荒二十一亩一分七釐五毫三丝无征。

顺治十年，生员冯如京捐岭仔加苪田十四丁，充本学馔膳，经教谕郑熙运详县申道，批明在案。除纳粮五两六钱外，该租银一十八两。税载《叶卢池户》。

乐会县儒学　。“宋附县治于会同县之泗村都。元至元二十四年，邑治徙于太平都之调懒。三十一年，徙万泉渡北，再迁渡南。学治无稽。延祐三年，海北廉访司照磨范椁始建庙学于邑治之东。天历元年，教谕蔡庆存请于县尹郭德贤重葺。至正四年，主簿庄《益考》。九年，知县白璧屡尝新之。明洪武三年，知县王思恭” 重建。永乐六年，知县诸葛平重建殿、庑、堂、斋、戟门、棂星门、厨库、射圃。正统四年，知县莫卿改建明伦堂于大

成殿、东斋门、馔堂、号房诸制一新。迁射圃于万泉河沙洲，建尊经阁。成化八年，知县何耕以副使涂棐命，增扩之。弘治初，改建殿庑、堂斋。嘉靖五年，知县韦邦相修两庑堂斋。二十六年，署知县事徐琢改建启圣祠于学大门东。四十年，知县郑云鹏重修明伦堂。万历三年，署县通判重修。三十三年，知县沈孚重建敬一亭于明伦堂东。

皇清康熙六年，知县林子兰同训导邵岑“集绅衿捐。”

建“明伦堂” 及仪门后衙。十一年八月，飓风倾坏庙庑各祠及“明伦堂” ，训导曾士珍补葺。

社学　五处明成化间立。

《迈汤义学　》在上大乡。王鸿序等建，延学行廪生冯生虞以训子弟。

学田　按《县志》：一庄二十二坵，秧地二坵，连围丈米六斗六升。原主马文超因告争，愿输入官。万历十一年，署县训导左登中准发学，坐落下北偏乡龙塘地方。

清塘田　按《县志》：“新寨、清塘、加坡等田七坵，秧地一坵，丈米三斗五升。” 因欧中定等告争，万历十六年，知县林栋申准发学，坐落上下乡清塘地方。

莫村田地　按《县志》田二十二坵，该苗五十四亩六分三釐一毫，秋粮米六斗九升七合九勺二抄。

临高县儒学　。宋立，随县迁。元因之，火于寇。明洪武三年，知县王续于旧址创建殿庑、棂星、戟门、明伦堂、两斋、馔堂、大门、神厨、库房、射圃。永乐三年，知县朱原律重修。十二年，知县陈蒙、教谕郭邦宁重修。殿前砌石为台，障以石栏。宣德间，主簿陈观易棂星门以石柱，曾洪重修两庑。天顺二年，飓风坏两斋，损堂殿。知县杨护重修，训导林敦募建两斋，号房十二间。成化二年，知县梁俭以学东射圃通街，迁于太平桥东，建“观德亭。” 八年，知县甘素以副使涂棐委重修。正德四年，知县梁高新明伦堂及衙宇一所。嘉靖八年，教谕杨际时重建。

文庙两庑、戟门两斋。二十四年，知县陆汤臣改建。

棂星门于泮池内，迁儒学门于棂星门右。三十二年，知县陈址修两庑殿宇，重修库房于庙右，迁敬一亭于明伦堂后。四十五年，署县通判杨表增于泮池上立“腾蛟坊。” 万历十二年，知县陈节迁棂星门于泮池外。十三年，署县训导林立迁儒学门于棂星门左，建仪门于庙东。乙巳，地震，庙堂斋舍尽圮。三十二年，训导芮献可会同诸生捐资开泮池，葺墙垣。四十二年，绅衿募建庙殿、启圣祠；训导汪梗捐资改建庙殿及廊庑斋舍，创问业公署。乡绅刘珍捐资修明伦堂。崇祯八年，重修两庑及棂星门。九年，重建儒学门于戟门左，砌石至仪门。十一年，署县林大志、教谕萧俊文重修泮池，砌石桥。

皇清顺治十三年，教谕陈天锡修“明伦堂”并围墙十。

八年，知县蔡嘉祯、教谕黄铣、训导何峤，重建启圣祠于明伦堂后及黉门、两庑，并建“万仞宫墙、石牌坊。” 康熙六年，重修庙殿、两庑及启圣祠，棂星门、黉门、儒学门、仪门及内外墙垣，创建斋衙。捐买学前铺地，拆建照壁，立礼门、义路坊，改街道于照壁外。十一年闰七月，飓风大作，庙及两庑，黉门、学门、仪门、礼门、义路坊、斋衙等处垣墙板扇半坏。知县陈垂、训导陆高古捐俸倡募，见在鸠工重修。

澹庵书院　在西关外。明嘉靖二十五年，知县陆汤臣建，祀宋胡铨。后附知县陈祉，名“二贤祠” ，置田为修葺之资，立碑堂右。后为豪右所侵，院圯。

通明书院　，在城隍庙左。明崇祯十三年，通邑士民建，祀胡宗瑜；后迁胡铨、陈祉入祀。扁曰“先后一揆。”

皇清顺治十三年，署县陈蕃废神像改为“分司。”

四贤祠　顺治十八年，知县蔡嘉祯建于学右，迁胡宗瑜石亭，安奉胡铨，以陈祉、柯重光、宗瑜陪祀。康熙七年，知县陈垂、训导陆高古集诸生会议于春祭，仍以胡宗瑜同祀，故名“四贤祠。” 社学　一十一处。明成化间立。

儋州学　。宋立，在城之东。绍兴二十一年，知军陈适徙于城东南隅。绍熙二年，知县叶元璘徙于城之南。元大德九年，迁于城东旧址。至大己酉，军判任大忠重建明伦堂。明洪武三年，知州田章建殿堂、斋庑、棂星、戟门、馔堂、厨库、泮池、射圃。十四年，学正王麟、彭迩继新大成殿。永乐十一年，知州陈敏、学正郑济又重修之。正统十年

知州周铎、州同陈应重修明伦堂。成化九年，知州罗杰以副使涂棐命，“修殿宇、神厨、馔堂，增号房十五间，铜爵三十二事。” 弘治二年，知州锺英迁于城西外，废宜伦县旧址。正德七年，知州陈衮迁于城内东南隅，创殿堂未完，推官蒋缨继修，始大备。嘉靖九年，知州蒋弘鲁建启圣祠，修号房十六间。三十三年，知州潘时宜重修堂、庑、厨斋。万历三十七年，训导叶若琬建斗拱、泮池。四十三年，知州曾邦泰迁建于旧宜伦学址。殿堂、斋庑、棂星、戟门、泮池、启圣诸祠。

社学　十八处明成化间立。

外所社学　二处

《零春书馆　》在零春都。宋王霄建。

义斋书舍　在天堂都。明洪武间，国子学正曾宝建，买田五十亩，今俱废。

《天堂书屋　》在天堂都，今废。

“湖山书舍　” 在城东，今废。

许氏义学　在城外东南隅。万历间，给事许子伟刱建。置土名“校椅” 、月牙田、义学前坎脚田、追牙等田各一处。

昌化县儒学　，宋立于“旧县治之东。元至元二十一年，署县吕举迁庙于故基之东。元贞元年，知县夏隽、教谕张天翼等，兴立学门，定祭器。大德元年，创明伦堂。至元九年，知县黄半山迁于县治西南。明洪武三年，知县董俊仍建。十九年，知县范朗重建大成殿。二十年，知县沈源建明伦堂，立二斋。正统十年，知县周振” 以宪副贺泰奏请，迁县于城南。成化十四年，典史周斌迁建于县东。正德七年，知州陈衮建大成殿，知县殷铎重修明伦堂。十二年，知县蓝敏、训导冯钺重建戟门、两庑、棂星大门、斋房。嘉靖十年，知县王臣建“《敬一》箴亭。” 二十九年，宪副朱道澜重建殿、庑、门斋。训导黄鹏造祭器神位，起盖卷篷。万历二十三年，知县伍心臣以教谕张大光请，改建明伦堂于庙西，以旧堂为后衙。天启三年，知县王可宗重修庙殿及两庑戟门。崇祯十一年，知县林大志、教谕陈学锵捐修。

皇清顺治十五年，修葺两庑及“启圣祠。”康熙六年，知

县严于屏捐修学殿及棂星门，并建明伦堂、儒学门于殿右，盖复庙门。

社学　二处明成化间立。

外所社学　二处

学田　明嘉靖二十九年，训导黄鹏置。

万州儒学　。宋在旧城治西，以寇毁，迁城外东北。元大德丁酉，同知徐应重建，殿堂、门垣俱备。延祐三年，同知董毅铸铜祭器，绘两庑从祀像，筑登云桥，引溪水为泮池。泰定元年，知军杨汉杰建楼贮经史。至顺三年，寇火群书。至元三年，判官张光大重修，知军孙实重建大成殿。至正七年修。十二年，土寇犯城，图书祭器被掠。二十六年，邓酋纵民拆庙，学遂残毁。明洪武三年，判官陆万宁等捐建殿庑、堂斋。六年，同知刘以敬、七年，知州戴彦则又次第新之。创馔堂、学门、神厨、库房，辟圃于学之北。成化八年，副使凃棐以湫隘迁于废万宁学基。弘治五年，知州李恭重修。正德元年复葺，置祭器。九年，知州余忠重修，建儒林坊于学门外。隆庆六年，海寇侵，飓风倾圮。万历二年，州守王一岳迁城内州治之左，建庙堂、门庑诸制。三十三年，知州茅一桂重迁州西，建庙庑、堂斋、祠阁。崇祯二年，署印司理朱继芳议迁城外旧学址，知州顾斌、训导高任重建庙庑、堂斋。

皇清顺治十一年，创建。

文庙，康熙六年，学正屈驺倡捐创建两庑，戟门八。

年，创建“启圣祠” 、“明伦堂” ，周围垣墙俱备。

社学　六处明成化间立。

外所社学　一处

万安书院　“在州治东。”

学田　宋赡学有田。元天历二年清复学田共一百八十六亩，今荒。

小槟榔园三所　，现荒二所。以上每年报租三两。

按《州志》：“一学前田，官民苗一十九亩七分一厘八毫八丝九忽。买平可观田，价银二十二两。一土名禄保扶田，官民苗九亩五分。买郑国俊田，价银一十三两五钱。”

一、土名郁尾田，官民苗一十二亩二分，买杨克实田，价银一十一两。

一、土名“向土田官民苗” 四十七亩小槟榔园一所，买张尔纲业价银一十六两，先署印同知杨论捐俸十两，乡官那天章捐银七十两，共买土：

名“多猛” 田园一宗给学。后因园伤败，共议令原业主余士弘减价一十五两赎回，以其银另买上四顷田给学，以济贫生。

一、土名“多猛踢” ，容田两宗，共官民苗三十一亩五分；小槟榔园一所，系童生廖捷捐送入学。一土名“谢来” ，田六顷，共官民苗七十五亩一分四釐九毫。小槟榔园二所，系生员左宜妻王氏捐送入学。

学前塘一口　，长三十丈四尺。东西各五丈六尺。

启圣塘一口　，在州城东北一里。此塘旧为民居所侵，王一岳审明还学。

陵水县儒学　。“宋立，附县治。元县屡迁，学亦随之。明洪武三年，署县丞汤良弼于港门创建正殿，堂、斋、门垣俱备。景泰五年，知州王铎重建。正统五年，知府程莹疏请随县迁于南山千户所城东。成化八年，副使凃棐建殿庑、棂星、戟门、内斋、馔堂、号房、外门诸制。弘治八年，毁于黎寇。嘉靖三十七年，知县安钦迁于桃油” ，建殿庑、棂星门、堂斋、启圣祠诸制。万历三年，知县谭汝让以副使陈复升命迁于城中镇抚司之旧址。社学　二处，明成化间立。

崖州儒学　。宋立，在城外东南。郡倅慕容居中移城北，后郡守莫豫复故。淳熙十四年，郡守周重修。淳祐五年，郡守毛奎移于郡城西南。元大德间，学正齐孟坚铸铜爵。泰定三年，学正陈世卿、郡倅王起复移于城东。至正五年，同知罗伯颜移于城西，后复徙于城外西南隅。明洪武三年，判官金德仍旧址开设。九年，知州刘斌重建射圃。二十六年，同知顾言建明伦堂。永乐九年，学正王礼募建三斋。宣德五年，知州侯礼、学正贾鲁重修。正统十一年，知州欧进、学正锺琼迁学门于东，建号房。天顺五年，知州王铎、学正许端惠复建学门于西南。成化七年，副使凃棐命知州徐琦重修殿庑、堂斋、棂星、戟门、藏书及祭器二库并射圃。弘治二年，副使陈英命知州林铎迁州治东。正德十年，知州徐潭重建棂星门。嘉靖间，知州叶应时改建。

文庙“明伦堂向万历七年，知州张永昌移退黉门。”

建“进贤门” 、“敬一亭” 、“启圣祠。” 四十一年，巡道姚履素允通学诸生请，迁县西潮源驿地。

皇清崖州学原在东关外，兵燹以后，无存尺寸。康熙

五年二月二十四日，学正朱子虚从阖州贡生陈师奭等、生员吴焕伯等联呈，移牒知州李应谦，申详道府，允行迁今学于南门外西南隅，宋元旧址创建。

文庙东西两庑：戟门、泮池、黉门、启圣祠、名宦、乡贤。

二祠学迁于南门外西南隅。

社学　一十六处。明成化间立。

外所社学　二处

学田　，元天历二年清复。

感恩县儒学　。“宋立于县治之左。元因之。明洪武三年，知县黄忠信仍旧址建。十八年，县丞杨干以地狭，移于县治东北，建殿堂、两斋。” 永乐间，知县郭绪重修。景泰元年，训导王川等募修。成化五年，知县莫宣“修两庑、棂星大门。九年，复建明伦堂、两斋、射圃。弘治十四年，黎贼烧毁，徙于县南城外，修葺未备。” 万历二十五年，知县宋景和迁建。

文庙于县东。三十八年，知县陈谊建启圣祠于明

伦堂后

社学　三处明成化间立，今废。。